Køge Nord stasjon

Køge Nord er en stasjon på København–Ringsted-banen og Køge Bugt-banen. Den ble innviet sammen med Ringstedbanen 31. mai 2019 og åpnet for vanlig drift dagen etter. Driften er foreløpig begrenset på grunn av forskjellige problemer.

Stasjonen ligger ved Ølsemagle nord for Køge, på begge sider av Køge Bugt Motorveien. På østsiden ligger S-togstrekningen Køge Bugt-banen, hvor det er to spor med hver sin sideliggende plattform. På vestsiden ligger København-Ringsted-banen med to mellomplattformer ved to sidespor og med to gjennomgående spor i midten. Fra stasjonen er det sporforbindelse til Køge stasjon, forbindelsen er imidlertid ikke satt i drift. En bro over motorveien forbinder de to delene av stasjonen.

Stasjonen og forbindelsesbroen er designet av Cobe, arkitektfirmaet Dissing + Weitling og det rådgivende ingeniørfirmaet COWI. Eieren av Cobe, Dan Stubbergaard, kaller stasjonen «et markant vartegn for grønn mobilitet i hovedstadregionen».

Plasseringen av stasjonen er valgt med henblikk på tilgjengelighet og lokale ønsker fra Køge kommune.

Referanser

Eksterne lenker 
 København-Ringsted - bane.dk 
 Køge Nord Station - www.koegenordstation.dk

Byggverk i Køge
S-tog-stasjoner
Jernbanestasjoner i Danmark
Jernbanestasjoner åpnet i 2019
2019 i Danmark